Referat af GKL generalforsamling 16.1.2025:

46 deltagende medlemmer. Kirsten Holm Larsen og Jeppe Dehli var gæster. Helle Drastrup referent.

1. Kirsten Melchiorsen bød velkommen og ønskede Godt Nytår til os alle.

Vi mindedes de afdøde kolleger i fraktion 4 i 2024:

Tove Magnusson, Sigfred Sørensen, Robert Kruse, Inge Tastum, Henry Dichman,

Gladys Jönsson, Emil Ming Griese, Bodil Scheibye – et øjebliks stilhed.

1. Valg af ordstyrer – bestyrelsen foreslog Preben Bildtoft, som heldigvis var villig og redebon.
2. Årets gang ved Ole Bygbjerg – 28.5 var vi på ”skovtur”, som denne gang gik til

Odense, hvor vi besøgte det nye H.C.Andersens Hus. Frokosten indtog vi i Storms Pakhus, hvor vi spiste dejlig og eksotisk mad, som vi hentede i forskellige boder.

22.10.2024 besøgte vi det nye post- og telegrafmuseum, Enigma, hvor vi spiste frokost i caféen på stedet.

Vores planer for 2025 lyder således: tirsdag 3.6.2025 skal vi på langtur igen på ø-hop.

Bustur fra Gentofte Station til Holbæk, besøg i et nyere museum for søfart og maritimt håndværk, hvor vi bliver vist rundt. Dernæst sejltur til Orø, frokost på kroen, besøg i Tveje Merløse Kirke med vores egen kyndige guide og hjemtur til Gentofte. I får selvfølgelig invitation, når vi nærmer os datoen.

Til efteråret vil vi hjemsøge Arbejdermuseet i København. Her er der gratis adgang for medlemmer af Danmarks Lærerforening. Vi finder ud af praktikken omkring det.

Vi glæder os til det hele og har bestilt godt vejr!!!

1. Pernille Bøgedal, vores kasserer, fortalte, at vi har brugt alle de 18.000 kr

vi har fået bevilget i 2024 – og lidt til, som vi heldigvis har fået efterbevilget.

Vi vil tillade os at sende en ansøgning om endnu flere penge til GKL, for alle priser stiger – fx er busture meget dyre, men også meget populære.

1. Kirsten Holm Larsen, formand for GKL:

Tak for invitationen til dette møde.

Nyhed: I i fraktion 4 er nu kommet på maillisten med foreningens medlemsnyheds-breve.

GKL huset har undergået en større renovering, så nu kan vi invitere jer til Åbent Hus mandag 3.2. kl. 14-16. I skal være velkomne, men vær søde at melde jer til Helle først, hvis I kommer. Nogle deltagere her på mødet har allerede meldt sig. I skal være opmærksomme på, at det ikke er muligt at parkere ved huset, så jeg må henvise til villavejene eller parkeringspladsen ved Byens Hus.

Kredsstyrelsen består af:

Formand Kirsten Holm Larsen, næstformand Michael Kamstrup, kasserer Lisbet Kloppenborg, Peter Baike, Annelise Herløv Lund og Karen Søeberg.

I år er der særlig fokus fra politikernes side på inklusion – der er en stigning i antallet af elever, der har specielle behov. Der er bevilget penge til at ansætte en ressourceperson på hver enkelt skole.

Vi har heldigvis et meget fint samarbejde med forvaltningen og politikerne, og vi føler, at vi bliver lyttet til!

Lige om lidt har vi vores generalforsamling 20.3. kl. 16.30 på Maglegårdsskolen.

 6.

Jeppe Dehli:

Broager: Grundet den sidste storm er der pludselig en fin badestrand i Vemminge-bund. Vi har fået nyt terrassedæk, nyt tag på hovedhuset og kraftig renovering af køkkenregionen.

Solgården: Mange værelser er blevet renoveret og ommøbleret, så køjesengene er tomands-høje.

Vesterhavsgården: Skovgårdsskolen er test-gruppe til ubemandet ophold – spændende! Vi arbejder stadigvæk med at bevare kolonien og finde anvendelses-muligheder.

Helle Drastrup:

Alles ønsker om ophold på kolonierne kan heldigvis imødekommes i år!!

Vi bliver 21 på Broager, 22 juni på Solgården og 17 juli på Solgården.

Sidste år havde vi et stormomsust ophold på solskinsøen, så vi må alle gøre os megen umage med at tale venligt til vejrguderne! Heldigvis har vi fået nogle gode uger i år – så tak til Jeppe!

 7.

Valg af bestyrelsen: Ingen protester, så vi takker og bukker. .:)☺

 8. Eventuelt

Spørgsmål: Hvad er reglerne for kontingentfrihed i foreningen?

Svar: Man bliver ”gratis medlem” 12 år efter ens folkepensionsalder.

Kirsten Holm: Pas på! Hvis man melder sig ud, kan man ikke blive medlem igen!!!

Pernille Bøgedal takkede dirigenten mange gange og overrakte skønne dråber.

Næste generalforsamling er torsdag den 15.januar 2026 på Strandlund.